

REPUBLIKA HRVATSKA

Općinski sud u Rijeci

Ured predsjednika

Žrtava fašizma 7

Posl.br.: 7-Su-260/2021

U Rijeci 29. travnja 2021.

REPUBLIKA HRVATSKA

RJEŠENJE

 Općinski sud u Rijeci, po predsjednici suda Vesni Katarinčić dipl. iur., odlučujući temeljem odredbe čl. 52. st. 1. Zakona o državnim službenicima (NN br. 49/12, 37/13, 38/13, 1/15, 138/15, 61/17, 70/19 i 89/19 dalje ZDS), donosi

**R J E Š E NJ E**

 I. MIRJANA PETOHLEP, SSS, upravni referent, prima se u državnu službu u Općinski sud u Rijeci, na radno mjesto III. vrste administrativnog referenta – upisničara na određeno vrijeme do povratka na rad privremeno odsutnog državnog službenika Violete Žilić.

 II. VALENTINA RAJKOVIĆ, VŠS, stručna prvostupnica javne uprave, prima se u državnu službu u Općinski sud u Rijeci, na radno mjesto III. vrste administrativnog referenta – upisničara na određeno vrijeme do povratka na rad privremeno odsutnog državnog službenika Helene Bosnić.

 III. Probni rad državnog službenika traje 2 (dva) mjeseca i državna služba može prestati ako službenik ne udovolji radnim zadacima.

 IV. Po izvršnosti ovog rješenja donijet će se rješenje o rasporedu na radno mjesto i utvrditi dan početka rada.

 V. Žalba protiv rješenja o prijmu na određeno vrijeme ne odgađa izvršenje rješenja.

Obrazloženje

 Općinski sud u Rijeci objavio je dana 30. ožujka 2021. godine na web stranici Ministarstva pravosuđa i uprave RH, kao središnjeg tijela državne uprave nadležnog za službeničke odnose, na web stranici Hrvatskog zavoda za zapošljavanje, Područne službe u Rijeci, te na oglasnoj i web ploči ovoga suda oglas za prijam u državnu službu na određeno vrijeme 2 (dva) administrativna referenta - upisničara, radi zamjene duže vrijeme odsutnih državnih službenica za vrijeme bolovanja do njihova povratka na rad, uz obvezni probni rok od 2 (dva) mjeseca. Rok za prijave isticao je 07. travnja 2021. godine. Predmetni oglas objavljen je temeljem odredbe čl. 61. ZDS-a, a temeljem suglasnosti Ministarstva pravosuđa Republike Hrvatske od 04. listopada 2019. godine, KLASA: 119-02/21-04/49, URBROJ: 514-08-03-02-01/02-21-20.

Citiranim oglasom određen je uvjet za navedeno radno mjesto i to: srednja stručna sprema upravne, ekonomske, birotehničke ili grafičke struke, odnosno stečena srednja stručna sprema sa završenom gimnazijom ili drugom četverogodišnjom školom čiji je nastavni plan i program isti ili u pretežitom dijelu jednak nastavnom planu i programu škola u kojima se obrazuju kadrovi za propisane struke, najmanje 1 godina radnog iskustva u struci, položen državni stručni ispit za rad u sudu sve u skladu s odredbama ZDS-a. U državnu službu može biti primljena i osoba bez državnog stručnog ispita uz uvjete iz odredbe čl. 56. ZDS-a. Osobe koje se primaju u državnu službu moraju zadovoljavati i uvjete propisane odredbom čl. 48. i 49. ZDS-a. U citiranom oglasu je navedeno da će se provesti testiranje i razgovor s kandidatima.

Odlukom gornjeg poslovnog broja, imenovana je Komisija za provedbu postupka testiranja.

 Formalne uvjete iz oglasa su zadovoljilo je 15 kandidata.

Dana 27. travnja 2021. godine u 16,00 sati održano je testiranje sa 11 (jedanaest) kandidata koji su se odazvali pozivu za testiranje, a koji je objavljen sukladno uvodno citiranom oglasu.

 Analognom primjenom odredbe čl. 9. i 10. Uredbe o raspisivanju i provedbi javnog natječaja i internog oglasa u državnoj službi (NN broj 78/17, 89/19 dalje Uredba) kandidati koji ne ispunjavaju formalne uvjete oglasa i koji se nisu odazvali pisanoj provjeri i razgovoru ne smatraju se kandidatima, te im se neće dostavljati ovo rješenje.

Nakon pisanog dijela testiranja koje se sastojalo od poznavanja Ustavnog ustrojstva RH, te poznavanja Sudskog poslovnika kao materije relevantne za radno mjesto za koje je raspisan oglas, 9 (devet) kandidata steklo je uvjete za pristupanje razgovoru sa Komisijom.

Komisija je obavila razgovor (intervju) s kandidatima kroz koji je utvrđivala znanja, sposobnosti i vještine, interese i profesionalne ciljeve i motivaciju kandidata za rad u državnoj službi te rezultate ostvarene u njihovom dosadašnjem radu.

 U postupku prijma utvrđeno je da je Mirjana Petohlep, na pisanoj provjeri znanja ostvarila 8 bodova iz poznavanja Osnova ustavnog ustrojstva, dok je iz poznavanja Sudskog poslovnika ostvarila 8 bodova. Kandidat Valentina Rajković na pisanoj provjeri znanja ostvarila je 7 bodova iz poznavanja Osnova ustavnog ustrojstva, dok je iz poznavanja Sudskog poslovnika ostvarila 7,5 bodova. Izabrani kandidati iskazali su visok stupanj profesionalne motivacije, znanja, sposobnosti i vještina te odgovornosti za rad na radnom mjestu administrativni referent – upisničar, te su obje kandidatkinje dobile 10 bodova na razgovoru sa Komisijom.

 Sukladno odredbi čl. 61. st. 12. ZDS-a žalba protiv rješenja o prijmu u državnu službu na određeno vrijeme ne odgađa izvršenje rješenja.

 Rješenje o prijmu dostavlja se svim kandidatima u postupku javnom objavom na web stranici Ministarstva pravosuđa i uprave RH [www.mpu.gov.hr](http://www.mpu.gov.hr) i na web stranici Općinskog suda u Rijeci https://sudovi.hr/hr/osri/.

 S obzirom na navedeno valjalo je odlučiti kao u izreci rješenja.

 **Predsjednica suda:**

 **Vesna Katarinčić, dipl.iur.**

UPUTA O PRAVNOM LIJEKU:

 Protiv ovog rješenja dopuštena je žalba koja se podnosi pisanim putem u 3 (tri) istovjetna primjerka putem ovog suda u roku od 15 (petnaest) dana od dana dostave ovog rješenja, a o žalbi odlučuje Odbor za državnu službu.

DNA:

- Spis;

- Ministarstvu uprave elektroničkim putem u PDF formatu radi javne objave na web stranici

- osobni očevidnik;

- MPRH – po pravomoćnosti;